**Shirley Vivian Teresa Brittain Williams**, Crosbyn paronitar Williams, (27. kesäkuuta 1930 – 12. huhtikuuta 2021) oli brittiläinen poliitikko, akateemikko ja paronitar. Politiikassa toimiessaan Williams toimi useissa eri ministerinviroissa ja maansa ylähuoneessa. Hän edusti uransa aikana pariakin puoluetta, viimeisimpänä liberaalidemokraattista puoluetta. Huolimatta puolueiden vaihdosta ja niiden suosion heilahteluista Williams itse säilytti aina suuren suosion.

Tausta ja yksityiselämä
-----------------------

Williams syntyi 27. kesäkuuta 1930 Lontoossa nimellä Shirley Catlin. Hänen vanhempansa olivat George Catlin ja Vera Brittain. Perhe oli taloudellisesti vakaa, vaikkakin isä oli usein poissa kotoa toimiessaan professorina Yhdysvalloissa. Vuonna 1940 Shirley ja hänen nuorempi veljensä evakoitiin Yhdysvaltoihin sodan jaloista..

Opiskellessaan Oxfordin Somerville Collegessa Williams oli aktiivinen opiskelijateatterissa. Williams oli myös ensimmäinen naispuolinen työväenpuolueen opiskelijajärjestön puheenjohtaja.

Williamsin ensimmäinen mies oli Bernard Williams. Parilla oli yksi tytär..

Williams solmi toisen avioliittonsa Harvardin yliopistossa työskennelleen professorin ja historioitsijan Richard Neustadtin kanssa. Williams jäi leskeksi miehensä kuoltua 2003..

Uskonnolliselta vakaumukseltaan Williams oli katolinen. Hänen ensimmäinen miehensä, Bernard, oli ateisti, mutta Williamsin kertoman mukaan hyvinkin suvaitsevainen vaimolleen tärkeää uskoa kohtaan..

Akateeminen ura
---------------

Poliittisen uransa yhteydessä Williams toimi myös politiikan tutkimuksen professorina Harvardin yliopistossa. Tämän lisäksi hän luennoi myös Cambridgen, Princetonin, Berkeleyn ja Chicagon yliopistoissa..

Harvardissa Williams toimi myös vanhempana neuvonantajana.

Poliittinen ura
---------------

Vuonna 1946 Williams aktivoitui poliittisesti liittymällä työväenpuolueeseen. Hän asettui ehdokkaaksi useissakin vaaleissa, muttei tullut valituksi.

Williams valittiin ensimmäistä kertaa Britannian parlamentin alahuoneeseen (eng. House of Commons) vuonna 1964 Hitchinin vaalipiiristä. Tuolloin hän edusti työväenpuoluetta. Hän uusi paikkansa vielä kahdesti, minkä jälkeen hänen uusi vaalipiirinsä oli Hertford and Stevenage.. 

### 1960- ja 1970-luvut

Työväenpuolueen muodostettua hallituksen vuonna 1967, Williams nousi opetusministeriksi. Vuonna 1969 hän siirtyi Britannian sisäministeriöön..

1970-luvun alussa työväenpuolue putosi joutui oppositioon, ja Williams toimi varjohallituksen terveysministerinä, sisäministerinä ja kuluttajansuojaministeri. Vuonna 1974 työväenpuolue nousi taas hallitukseen, minkä johdosta Williams valittiin kuluttajansuojaministeriksi ja vuonna 1976–1979 hän toimi arvostetussa Paymaster General -virassa..

Ennen Thatcherin vaalivoittoa vuonna 1979 moni arveli Williamsin nousevan maansa ensimmäiseksi naispääministeriksi.

### Neljän jengi

Williams kuului niin sanottuun Neljän jengiin (eng. Gang of Four), jotka erosivat työväenpuolueesta ja perustivat Yhdistyneen kuningaskunnan sosiaalidemokraattisen puolueen vuonna 1981. Joukkoon kuuluivat Williamsin lisäksi Roy Jenkins (k. 2003), William Rodgers ja David Owen.. Syynä loikkaan oli kokemus siitä, että työväenpuolue oli luisumassa liian vasemmistolaiseen suuntaan.

Sosiaalidemokraattinen puolue oli lyhytikäinen puolue, joka syntyi Neljän jengin loikatessa pois työväenpuolueesta. Uuteen puolueeseen loikkasi yhteensä 14 alahuoneen edustajaa, joista yhtä konservatiivia lukuun ottamatta olivat työväenpuolueen edustajia. Ylähuoneen edustajista puolueeseen loikkasi yhteensä 20 edustajaa.. Williams asettui puolueen listoilta ehdolle vuoden 1981 vaaleissa ja tuli valituksi Corsbyn vaalipiiristä.

### House of Lords ja liberaalidemokraatit

Vuonna 1988 Williams oli mukana perustamassa liberaalidemokraattista puoluetta, kun liberaalipuolue ja Williamsin perustama sosiaalidemokraattinen puolue yhdistyivät uudeksi puolueeksi luodakseen tarpeeksi ison kiilan työväenpuolueen ja konservatiivien välille. Williamsia on kutsuttu liberaalidemokraattien kummitädiksi.

Kuningatar Elisabet II myönsi 1. helmikuuta 1993 Williamsille elinikäisen päärin arvon ja hänestä tuli virallisesti paronitar Williams Corsbylainen.

Samana vuonna Williams nimitettiin parlamentin ylähuoneeseen (eng. House of Lords), jossa hän toimi vuoteen 2016 asti. Hän toimi liberaalidemokraattien ryhmän johtajana vuosina 2001–2004.

### Poliittisia näkemyksiä

Williams kannatti yhtenäiskoulu-mallia Isoon-Britanniaan, ja grammar school -järjestelmän, jossa koulu voi itse valita oppilaat akateemisten meriittien perusteella, lopettamista. Hänen mielestään yhtenäiskoulut loisivat maahan entistä inklusiivisemman koulutusjärjestelmän ja tasaisivat sosiaalisten luokkien eroa..

Williams oli myös erittäin EU-myönteinen poliitikko ja kannatti Ison-Britannian syvempää integraatiota unioniin. Viimeisessä puheessaan ylähuoneen edustajana tammikuussa 2016 Williams toivoi maansa pysyvän EU:n jäsenmaana.

Viimeiset vuodet
----------------

Williams ilmoitti jättävänsä politiikan vuonna 2015 oltuaan siinä mukana 50 vuotta. Samassa yhteydessä hän ilmoitti jättävänsä paikkansa ylähuoneessa seuraavan vuoden 2016 alusta..

Liberaalidemokraattinen puolue ilmoitti Williamsin kuolleen 12. huhtikuuta 2021 kotonaan.

Kunnianosoitukset
-----------------

Williamsille myönnettyjä arvomerkkejä:

* Kunniaritarien ritarikunta (2017)

Williams oli Privy Councilin jäsen.

Galleria
--------

* Paronitar Williamsin henkilökohtainen vaakunaParonitar Williamsin henkilökohtainen vaakuna
* Williams tapaamassa alankomaalaisia D66-puolueen edustajia vuonna 1984.Williams tapaamassa alankomaalaisia D66-puolueen edustajia vuonna 1984.
* Williamsin esiintyminen After Dark -ohjelmassa vuonna 1989. Taka-alalla Peter Ustinov.Williamsin esiintyminen *After Dark* -ohjelmassa vuonna 1989. Taka-alalla Peter Ustinov.
* Williams Lontoossa yhdessä George Robertsonin kanssa vuonna 2019.Williams Lontoossa yhdessä George Robertsonin kanssa vuonna 2019.

Lähteet
-------

1. 1 2  Page 2049 | Issue 53207, 4 February 1993 | London Gazette | The Gazette *www.thegazette.co.uk*. Viitattu 12.4.2021.
2. 1 2 3  Shirley Williams, liberal British politician, dies at 90 *AP NEWS*.  12.4.2021. Viitattu 13.4.2021.
3. 1 2  Shirley Williams: One of the UK’s best-loved politicians *The Independent*.  12.4.2021. Viitattu 12.4.2021. (englanniksi)
4. 1 2  Shirley Williams *Somerville College Oxford*. Viitattu 12.4.2021. (englanniksi)
5. 1 2  Shirley Williams to retire from Lords after 50 years in politics *the Guardian*.  17.12.2015. Viitattu 12.4.2021. (englanniksi)
6. 1 2 3  Shirley Williams, Lib Dem peer and SDP founder, dies aged 90 *the Guardian*.  12.4.2021. Viitattu 12.4.2021. (englanniksi)
7. ↑  Shirley Williams: My family values *the Guardian*.  15.5.2015. Viitattu 13.4.2021. (englanniksi)
8. 1 2 3 4  Timeline: Shirley Williams *the Guardian*.  20.9.2004. Viitattu 12.4.2021. (englanniksi)
9. 1 2 3  Parliamentary career for Baroness Williams of Crosby - MPs and Lords - UK Parliament *members.parliament.uk*. Viitattu 12.4.2021. (englanniksi)
10. 1 2  Luke O'Reilly: Shirley Williams obituary: Labour minister who quit to launch SDP *www.standard.co.uk*.  12.4.2021. Viitattu 13.4.2021. (englanniksi)
11. ↑  Shirley Williams: Labour minister who quit to launch SDP *Belfast Telegraph*. Viitattu 13.4.2021. (englanniksi)
12. ↑  Social Democratic Party | political party, United Kingdom *Encyclopedia Britannica*. Viitattu 12.4.2021. (englanniksi)
13. ↑  Liberal Democrats | History, Facts, Policy, & Structure *Encyclopedia Britannica*. Viitattu 12.4.2021. (englanniksi)
14. ↑  Shirley Williams: Ex-cabinet mininister and Lib Dem peer - one of the 'Gang of Four' - dies aged 90 *Sky News*. Viitattu 12.4.2021. (englanniksi)
15. ↑  Shirley Williams: Pioneer who tried to reshape politics *BBC News*.  12.4.2021. Viitattu 13.4.2021. (englanniksi)
16. ↑  Shirley Williams' farewell Lords speech *BBC News*. Viitattu 13.4.2021. (englanniksi)
17. ↑  Baroness Shirley Williams: Former cabinet minister dies aged 90 *BBC News*.  12.4.2021. Viitattu 12.4.2021. (englanniksi)
18. ↑  Shirley Williams: Labour minister who quit to launch SDP *Daily Echo*. Viitattu 12.4.2021. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Korea
* Alankomaat

 |
|  |
| Taiteenala | 
* ULAN

 |
|  |
| Henkilöt | 
* Trove
* UK Parliament

 |
|  |
| Muut | 
* SNAC
* IdRef

 |

 |